Број: 87

Датум :19.02.2018. године

 На основу члана 154. став 1 и 2 Закона о основама система образовања и васпитања („Службени гласник РС“, бр. 88/2017), закључка комисије, Владе Републике Србије, за давање сагласности за ново запошљавање и додатно радно ангажовање код корисника јавних средства 51 Број:112-762/2018 од 31.01.2018. године, директор ОШ ,,Кнез Лазар“ у Великим Купцима, доноси

**ОДЛУКУ**

**О РАСПИСИВАЊУ КОНКУРСА ЗА ПРИЈЕМ У РАДНИ ОДНОС**

1. Наставника разредне наставе – на неодређено време – са пуним радним временом, 1 извршилац:

Кандидат мора да испуњава услове за пријем у радни однос прописане члановима 139. 140. и 142. Закона о основама система образовања и васпитања („Сл.гласник РС“бр. 88/2017)

**УСЛОВИ:**

 -Одговарајући степен стручне спреме, одређеног занимања према Правилнику о степену и врсти образовања наставника и стручних сарадника у основној школи („Сл.гласник РС Просветни гласник“ број 11/2012, 15/2013, 2/2016 ,10/2016, 11/2016, 2/2017 и 3/2017) и члану 140. Закона о основама система образовања и васпитања („Сл.гласник РС“ бр.88/2017).

- професор разредне наставе, - професор педагогије са претходно завршеном педагошком академијом или учитељском школом, - професор разредне наставе и енглеског језика за основну школу, - мастер учитељ, - дипломирани учитељ – мастер, - професор разредне наставе и ликовне културе за основну школу;

 -Да има психичку, физичку и здравствену способност за рад са децом и ученицима.

 -Да није осуђиван правноснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиље у породици, одузимање малолетног лица, запуштање и злостављање малолетног лица или родоскрнављење, за кривично дело примање мита или давање мита, за кривично дело из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију, и за које није, у складу са законом, утврђено дискриминаторно понашање.

 -Да је држављанин Републике Србије.

 -Да има образовање из психолошких, педагошких и методичких дисциплина стечено на високошколској установи у току студија или након дипломирања, од најмање 30 бодова, од којих најмање по шест бодова из психолошких, педагошких и методичких дисциплина и шест бодова праксе у установи, у складу са европским системом преноса бодова, у складу са чланом 142. став 1. Закона о основама система образовања и васпитања. Кандидат који је у току студија положио испите из педагогије и психологије или је положио стручни испит, односно испит за лиценцу сматра се да има образовање из члана 142. став 1. Закона о основама система образовања и васпитања, а кандидат који нема образовање из члана 142.став 1. обавезан је да стекне ово образовање у року од једне године, а највише две године од дана пријема у радни однос, као услов за полагање испита за лиценцу.

 - Да зна српски језик и језик на којем се остварује образовно васпитни рад – српски језик (доказ су у обавези да доставе само кандидати који образовање нису стекли на српском језику)- доказије се потврдом одговарарајуће високошколске установе да је кандидат положио испит из српског језика.

 **Уз пријаву кандидат треба да приложи:**

- пријавни формулар који попуњава на званичној интернет страници Министарства, просвете, науке и технолошког развоја**,** који штампа и исти прилаже са документацијом

- уверење о држављанству, не старије од 6 месеци, оригинал или оверену фотокопију

 - извод из матичне књиге рођених, оригинал или фотокопију

- уверење МУП-а- из казнене евиденције о неосуђиваности кандидата, оригинал

 - оригинал или оверену фотокопију дипломе или уверења о стеченој стручној спреми

- потврда одговарајуће високошколске установе да је кандидат положио испит из српског језика (само кандидати који образовање нису стекли на српском језику).

Доказ о испуњености услова у погледу психичке, физичке и здравствене способности кандидат који буде изабран доставља пре закључења уговора о раду.

 Рок за пријављивање на конкурс је 8 дана од дана објављивања конкурса.

Неблаговремене и непотпуне пријаве неће се узети у разматрање.

 Пријаве достављати на адресу ОШ „Кнез Лазар “ Велики Купци, 37 222 Купци, лично или поштом.

 Ближе информације о конкурсу могу се добити на телефон 037/884-105.

 Директор школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Владан Крпић